| **Halina Kobeckaitė** |
| --- |
| Gimė | 1939 m. gruodžio 20 d. (83 metai)Trakai |
| Tėvas | Simonas Kobeckas |
| Sutuoktinis (-ė) | Mykolas Firkovičius |
| Vaikai | Karina Firkavičiūtė |
|  |
| Veikla | diplomatė, vertėja, žurnalistė |
| Partija | 1974 m. SSKP |
|  |
| Alma mater | 1962 m. Vilniaus universitetas, 1963 m. Taškento universitetas, 1970 m. Maskvos universitetas |

**Halina Kobeckaitė** (g. 1939 m. gruodžio 20 d. Trakuose) – Lietuvos diplomatė, vertėja, žurnalistė, humanitarinių mokslų daktarė.

Biografija
----------

Tėvas Simonas Kobeckas, vyras Mykolas Firkovičius, duktė Karina Firkavičiūtė.

1962 m. Vilniaus universitete baigė žurnalistiką. 1962–1963 m. Taškento universitete studijavo uzbekų filologiją. 1964–1967 m. Kauno medicinos institute dėstė estetiką. 1967–1970 m. Maskvos universiteto aspirantė. 1972 m. filosofijos mokslų kandidatė. 1971–1989 m. Vilniaus inžinerinio statybos instituto dėstytoja, nuo 1976 m. docentė.

1988–1990 m. Sąjūdžio Seimo, Sąjūdžio Vilniaus miesto tarybos narė. 1988–1994 m. Lietuvos karaimų kultūros bendrijos pirmininkė. 1990–1994 m. Tautybių departamento prie LRV generalinė direktorė. 1992–1994 m. Lietuvos-Turkijos draugijos prezidentė. 1994–1997 m. LR nepaprastoji ir įgaliotoji ambasadorė Estijoje, 1997–2004 m. Turkijoje, nuo 2001 m. taip pat ir Azerbaidžanui bei Uzbekijai. 2004–2007 m. prezidento Valdo Adamkaus patarėja. 2007–2011 m. ambasadorė Suomijoje.

Kūryba
------

Verčia iš tiurkų, lenkų ir rusų kalbų. Išvertė azerbaidžaniečių (Anaras, Iljasas Efendijevas, Mehdi Huseinas, Magsudas Ibrahimbejovas, Jusifas Samedoglu, Elčinas Huseinbeili), kazachų (A. Alimžanovas, A. Nurpeisovas), turkmėnų (T. Džumageldijevas), uzbekų (S. Achmadas, G. Guliamas, O. Jakubovas, P. Kadyrovas, A. Muchtaras, T. Pulatovas, U. Umarbekovas) romanų, apysakų ir kt. prozos kūrinių. Parašė straipsnių literatūros vertimų, estetikos, kultūros teorijos, karaimų istorijos klausimais.

Bibliografija
-------------

* Menas ir estetinis auklėjimas, 1989 m.
* Lietuvos karaimai, 1997 m.

Įvertinimas
-----------

* 1997 m. Gedimino 3 laipsnio ordinas
* 1998 m. Estijos 2 laipsnio Marijos žemės ordinas
* 2003 m. Ordino „Už nuopelnus Lietuvai" Komandoro kryžius
* Apdovanojimas (už visą gyvenimą puoselėtą toleranciją), Nacionaliniai lygybės ir įvairovės apdovanojimai 2013

Šaltiniai
---------

1. ↑
2. ↑  *Halina Kobeckaitė*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 352
3. ↑  Jonas Šlekys. *Halina Kobeckaitė*. Visuotinė lietuvių enciklopedija, T. X (Khmerai-Krelle). – Vilnius: Mokslo ir enciklopedijų leidybos institutas, 2006. 326 psl.
4. ↑
5. ↑
6. ↑  Lygybės ir įvairovės apdovanojimai – „Skamp", V. Mizarui ir DELFI apžvalgininkui

  


| Politinis postas |
| --- |
| Prieš tai:**Deividas Matulionis(laikinasis reikalų patikėtinis)** | **Lietuvos ambasadorė Estijos Respublikoje** 1994–1997 m. | Po to:**Rimantas Tonkūnas** |
| Prieš tai:**Jurgis Brėdikis** | **Lietuvos ambasadorė Turkijos Respublikoje** 1997–2004 m. | Po to:**Vytautas Naudužas** |
| Prieš tai:**Audrius Brūzga** | **Lietuvos ambasadorė Suomijos Respublikoje** 2008–2011 m. | Po to:**Arūnas Jievaltas** |